AFRIKAANSE OPSOMMING: Die ontwikkeling van 'n radarstelsel is a ingewikkelde proses wat verskeie stelseltoetse benodig. Veldtoetse, wat gewoonlik gebruik word, is 'n duur proses, en die toestande is nooit presies dieselfde nie. 'n Radar-omgewingsimulator kan 'n groot deel van 'n radar se funksionaliteit herhaaldelik toets. Daar is egter weinig koste-effektiewe kommersile produkte vir hierdie doel beskikbaar. Hierdie tesis ondersoek verskeie teiken- en omgewingsmodelle, waarna 'n lae-koste, meestal sagteware-gedefinieerde simulator ontwikkel word. Hierdie simulator genereer intydse videoseine vir 'n enkelpuls-dopplervolgingsradar. Die kernfunksionaliteit van die simulator is in sagteware gesetel, en basiese teiken- en omgewingsmodelle is geïmplementeer. Die prototipe-simulator word getoets deur dit aan die radar self te koppel, en dan die teiken-opsporing en -volging te verifieer.